আশানুরূপ উন্নয়ন নেই পদে পদে ভোগান্তি | রাজধানীর খবর | Jugantor
শুক্রবার, ০১ সেপ্টেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (১৫ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)সুরঞ্জনা (১২ জুন, ২০১৭)অর্থনীতি (১১ জুন, ২০১৭)প্রতিমঞ্চ (১৩ জুন, ২০১৭)স্বজন সমাবেশ (১৪ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (১৩ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
নাফ নদীর বিভিন্ন পয়েন্ট থেকে আরও ১৬ রোহিঙ্গার লাশ উদ্ধার        মিয়ানমারের ঘটনা গণহত্যার শামিল; এটা বন্ধ করা উচিৎ: মির্জা ফখরুল       টেকনাফের নাফ নদী থেকে আরও ১৬ রোহিঙ্গার লাশ উদ্ধার; এনিয়ে গত দুই দিনে উদ্ধার হলো ৩৬ লাশ
আজকের পত্রিকা / রাজধানীর খবর
যুগান্তর রিপোর্ট    |
প্রকাশ : ১৫ জুন, ২০১৭ ০০:০০:০০ | অাপডেট: ১৫ জুন, ২০১৭ ০৩:৪১:৫৩ প্রিন্ট
আশানুরূপ উন্নয়ন নেই পদে পদে ভোগান্তি
ঢাকনাবিহীন ম্যানহোল ও খোলা ড্রেনের কারণে মশা-মাছির উপদ্রব, খানাখন্দে ভরপুর রাস্তাঘাট, অপরিকল্পিত ডাস্টবিন, সরু রাস্তা এবং ঘনবসতিসহ নানা সমস্যায় নাকাল ঢাকা দক্ষিণ সিটি কর্পোরেশনের (ডিএসসিসি) ৪০ নম্বর ওয়ার্ডের বাসিন্দারা। শুধু তাই নয়, বিশুদ্ধ খাবার পানি ও গ্যাসের তীব্র সংকট। একমাত্র খেলার মাঠটি আধুনিকায়ন না হওয়া, বিনোদন পার্ক না থাকা এবং নিন্মবিত্তের সন্তানদের লেখাপড়ার তেমন কোনো সুযোগ না থাকাসহ নানা ক্ষেত্রে বঞ্চিত হচ্ছে বিপুল সংখ্যক জনগোষ্ঠী। অবশ্য স্থানীয় ওয়ার্ড কাউন্সিলর বলছেন, ভিন্ন কথা। তার দাবি, নির্বাচিত হওয়ার পর থেকে এলাকার উন্নয়নে ভূমিকা রাখছেন। কিন্তু সরকারি বরাদ্দ কম হওয়ায় সব ক্ষেত্রে সফলতা দেখাতে পারছেন না। বিরোধীদলীয় জনপ্রতিনিধি হওয়ায় তার প্রতি ডিএসসিসি বিমাতাসুলভ আচরণ করছে।
ওয়ার্ড পরিচিতি : ডিএসসিসির ৪০ নম্বর ওয়ার্ডে ৩৫ হাজার ২০০ ভোটার এবং প্রায় ২ লাখ জনসংখ্যার বসবাস। এ ওয়ার্ডে মোট হোল্ডিং ১ হাজার ২০০। লেন রয়েছে ১০টি। আবর্জনা পরিষ্কারে নিয়োজিত রয়েছেন ৭৫ জন পরিচ্ছন্নতাকর্মী। গুরুদাস সরকার লেন, করাতিটোলা, দয়াগঞ্জের জেলেপাড়া, নারিন্দা, বসু বাজার, স্বামীবাগ নতুন রাস্তা, শরৎ গুপ্ত রোড, মেথর পট্টি, স্বামীবাগ এবং মুনির হোসেন রোড এলাকা নিয়ে এ ওয়ার্ড। ডিএসসিসির এ ওয়ার্ডের উত্তরে রাজধানী সুপার মার্কেট সংলগ্ন মিতালী স্কুল, পশ্চিমে দয়াগঞ্জ টয়লেটের মোড়, দক্ষিণে খ্রিস্টান কবরস্থান এবং পূর্বে ধোলাইখাল। সংসদীয় এলাকা ঢাকা-৬। এ আসনের বর্তমান সংসদ সদস্য কাজী ফিরোজ রশীদ।
সরেজমিন দেখা গেছে, ডিএসসিসির এ ওয়ার্ডের বেশিরভাগ এলাকার ড্রেন ও ম্যানহোলের ঢাকনা নেই। এ কারণে মশা-মাছির উপদ্রবে অতিষ্ঠ নাগরিকরা। বিশেষ করে আবাসিক এলাকার মানুষ এক্ষেত্রে বেশি ভুক্তভোগী। এর মধ্যে গুরুদাস সরকার রোড, মেথর পট্টি ও শরৎ গুপ্ত রোডের অধিকাংশ ড্রেন খোলা। তবে এক্ষেত্রে সবচেয়ে বেশি নাজুক পরিস্থিতি বিরাজ করছে শরৎ গুপ্ত রোডে। কারণ এ সড়কের আবাসিক গলির ভেতরের অধিকাংশ ড্রেন ও ম্যানহোল খোলা হওয়ায় দুর্গন্ধ ও মশা-মাছির সঙ্গে বসবাস করছেন এলাকার বাসিন্দারা। বৃষ্টি এলে তাদের দুর্ভোগের মাত্রা আরও বেড়ে যায়। কারণ আবর্জনাভর্তি নর্দমার পানি রাস্তায় বের হয়ে জনচলাচলে বিঘ্ন ঘটায়।
স্থানীয় বাসিন্দা স্বপন রাঢ়ি বলেন, বৃষ্টি এলেই নর্দমার পচা পানি আমাদের সঙ্গী হয়ে যায়। ড্রেনেজ ব্যবস্থায় কোনো ধরনের মাস্টারপ্ল্যান না থাকায় এমনটি হচ্ছে বলে তিনি মনে করেন। আর বেশিরভাগ রাস্তাঘাটের দৃশ্যমান উন্নয়ন হলেও দুটি রাস্তার কারণে এ ওয়ার্ডের উন্নয়নের অর্জন ম্লান হয়ে যাচ্ছে। এ ব্যাপারে ওয়ার্ড কাউন্সিলর জানান, আগে থেকেই এই ওয়ার্ডের প্রধান রাস্তাগুলো কিছুটা উন্নত। তিনি নির্বাচিত হওয়ার পর স্বামীবাগ, করাতিটোলা ও গুরুদাস সরকার লেনের কয়েকটি সড়কের উন্নয়ন কাজ করেছেন।
এছাড়াও আছিয়া মসজিদ গলিও স্বামীবাগ মুন্সীরটের সড়কের পাইপলাইন স্থাপন করায় দীর্ঘদিনের জনদুর্ভোগ কিছুটা লাঘব হয়েছে। তবে তিনি স্বীকার করেন নারিন্দা প্রধান সড়ক ও ছাদেক হোসেন খোকা খেলার মাঠ সংলগ্ন রাস্তাটির কিছু অংশ ভাঙাচুরা হলেও উদ্যোগ নিতে পারছেন না। এক্ষেত্রে সিটি কর্পোরেশনের সদিচ্ছা না থাকাকে দায়ী করেন। অন্যদিকে অপরিকল্পিত ডাস্টবিনের কারণে এলাকার নাগরিক ও পথচারীদের চরম দুর্ভোগ পোহাতে হচ্ছে। বিশেষ করে ওয়ার্ডের ৪টি ডাস্টবিনের ৩টির অবস্থাই একেবারে নাজুক।
কয়েকজন বাসিন্দা জানান, দয়াগঞ্জ চৌরাস্তার পাশে, শরৎ গুপ্ত রোডে কাউন্সিলর কার্যালয়ের সামনে এবং দয়াগঞ্জ রেল ব্রিজের নিচের ডাস্টবিনটি নিয়মিত পরিষ্কার করা হয় না। এতে অসহনীয় দুর্গন্ধে পথচারীদের চলতে হয় নাক চেপে। প্রায় সময় দেখা যায় এসব ডাস্টবিনের আবর্জনা উপচে পড়ছে। বিশেষ করে প্রধান সড়ক সংলগ্ন হওয়ায় এসব ডাস্টবিন জনদুর্ভোগের বড় কারণ হয়ে দাঁড়িয়েছে। এছাড়াও এলাকার শিশু-কিশোরদের ক্রীড়াচর্চার একমাত্র অবলম্বন সাদেক হোসেন খোকা খেলার মাঠটি আধুনিকায়নের তেমন কোনো উদ্যোগ না থাকায় নির্মল আনন্দ থেকে বঞ্চিত হচ্ছে শিশু-কিশোররা। অথচ মাঠটির খানা-খন্দ সংস্কার, গ্যালারি নির্মাণসহ পরিকল্পিত উদ্যোগ নিতে পারলে এটি জাতীয় মানের একটি খেলার মাঠ হতে পারে বলে মনে করেন অনেকেই। এসব সমস্যা ছাড়াও ভাসমান মাদক বিক্রেতাদের দৌরাত্ম্য, নিজস্ব কমিউনিটি সেন্টার ও পাঠাগার না থাকা, বিনোদন পার্ক না থাকা, আবাসিক এলাকাগুলোতে বিশুদ্ধ খাবার পানি ও গ্যাসের তীব্র সংকট হওয়ায় নাগরিক দুর্ভোগ চরম পর্যায়ে ঠেকেছে।
কাউন্সিলর যা বললেন
এ প্রসঙ্গে ডিএসসিসির ৪০ নম্বর ওয়ার্ড কাউন্সিলর মকবুল ইসলাম খান টিপু যুগান্তরকে বলেন, নির্বাচিত হওয়ার পর থেকেই এলাকার উন্নয়নে নিরলসভাবে কাজ করে যাচ্ছেন। বিশেষ করে স্বামীবাগ, করাতিটোলাও গুরুদাস সরকার লেনের রাস্তা সংস্কার করায় দীর্ঘদিন ধরে চলতে থাকা জনদুর্ভোগের লাঘব হয়েছে। তাছাড়াও স্বামীবাগ মুন্সীরটেক ও আছিয়া মসজিদের গলির পাইপ লাইনের উন্নয়ন কাজ তার সময়েই সম্পন্ন হয়েছে। এলাকায় মাদকের বিস্তার রোধে বিভিন্ন প্রচেষ্টা অব্যাহত রয়েছে।
এছাড়াও সামাজিক নিরাপত্তার বিষয়টি গুরুত্বের সঙ্গে দেখার পাশাপাশি সামাজিক কাজেও সক্রিয় রয়েছেন। এলাকার ডাস্টবিন ও নর্দমাগুলো নিয়মিতই পরিষ্কার করা হচ্ছে বলে তার দাবি। তবে বিভিন্ন সীমাবদ্ধতার কারণে সাদেক হোসেন খোকা খেলার মাঠ, নারিন্দা সড়কসহ ছোটখাটো কয়েকটি রাস্তার উন্নয়ন কাজ করা সম্ভব হয়নি। তিনি অভিযোগ করেন সরকার সমর্থক না হওয়ায় তার ওয়ার্ডে উন্নয়ন বরাদ্দ কম দেয়া হয়। তারপরও জনগণকে সঙ্গে নিয়ে আগামী দিনে এ ওয়ার্ডকে ঢেলে সাজানোর আশাবাদ ব্যক্ত করেন এ কাউন্সিলর।

আরো পড়ুন
ক্রেতাদের আস্থা কার হাটে
জবির ক্যান্টিনে মানসম্মত খাবার সংকট
আপত্তিকর ছবি পাঠিয়ে চাঁদা দাবি : গ্রেফতার ২
চার দিনেও গ্রেফতার হয়নি সন্দেহভাজন ঘাতক
বছিলা পশুর হাট থেকে অজ্ঞান পার্টির ৬ সদস্য আটক
বিএসএমএমইউর সঙ্গে আইসিডিডিআর,বি ও বিএমজের চুক্তি সই
শীর্ষ খবর
সর্বশেষ খবর
জাতীয়
প্রাণের টানে ঈদ আনন্দযাত্রা
পঁচাত্তরের সেই শক্তি এখনও ষড়যন্ত্র করে যাচ্ছে: প্রধানমন্ত্রী
আন্তর্জাতিক
মুম্বাইয়ে ভবন ধসে নিহত ৭
বন্যায় হিউস্টোনে কেমিক্যাল প্লান্টে ভয়াবহ বিস্ফোরণের আশংকা
রাজনীতি
দেশের সার্বভৌমত্ব আজ হুমকির মুখে: খালেদা জিয়া
ঈদের দিনেও ত্রাণ দেবে বিএনপি
খেলা
‘নিজেদের মাঠে বাংলাদেশ বিপজ্জনক দল’
যে পরাজয় এখনও আশরাফুলকে পোড়ায়
ঈদযাত্রায় পথে পথে ভোগান্তি
নাফ নদীর বিভিন্ন পয়েন্ট থেকে আরও ১৬ রোহিঙ্গার লাশ উদ্ধার
মিয়ানমারের ঘটনা গণহত্যার শামিল; এটা বন্ধ করা উচিৎ: মির্জা ফখরুল
টেকনাফের নাফ নদী থেকে আরও ১৬ রোহিঙ্গার লাশ উদ্ধার; এনিয়ে গত দুই দিনে উদ্ধার হলো ৩৬ লাশ
পাটুরিয়ায় ১০ কিলোমিটারজুড়ে গাড়ির দীর্ঘ লাইন
নির্বাচনের জন্য প্রস্তুত করাই মূল চ্যালেঞ্জ
রাশিয়ার কনস্যুলেটসহ ৩টি কূটনৈতিক কার্যালয় বন্ধের নির্দেশ যুক্তরাষ্ট্রের
সাংবাদিক কাজী সিরাজ আর নেই
ঈদের ছুটিতে বৃষ্টি হওয়ার আশঙ্কা জোরালো
রুপগঞ্জের একটি বাড়িতে বিস্ফোরণে ধসে পড়েছে দেয়াল, আহত ২
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
টিউটোরিয়াল
খেলা
তারাঝিলমিল
শিল্প বাণিজ্য
বাংলার মুখ
উত্তরের জনপদ
আবহমান চট্টগ্রাম
শোক সংবাদ
রাজধানীর খবর
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ঈদযাত্রায় পথে পথে ভোগান্তি       পাটুরিয়ায় ১০ কিলোমিটারজুড়ে গাড়ির দীর্ঘ লাইন       নির্বাচনের জন্য প্রস্তুত করাই মূল চ্যালেঞ্জ       রাশিয়ার কনস্যুলেটসহ ৩টি কূটনৈতিক কার্যালয় বন্ধের নির্দেশ যুক্তরাষ্ট্রের       সাংবাদিক কাজী সিরাজ আর নেই